Diari Oficial de la Generalitat Valenciana


Sumari del DOGV 3950, del 01-03-2001 (2001/1878)

DECRET 39/2001, de 27 de febrer, del Govern Valencià, pel qual es disposa la renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1878


Data del document
:   27-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 39/2001, de 27 de febrer, del Govern Valencià, pel qual es disposa la renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2001/Q1878]
  
L'article 7 del l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Govern Valencià, estableix que l'òrgan de govern i administració de l'Entitat de Sanejament és el Consell d'Administració, integrat per un president, un vicepresident i set vocals.
  
Amb caràcter nat tenen la Presidència i Vicepresidència de l'esmentat consell el conseller d'Obres Públiques, Urbanisme i Transports i el conseller d' Medi Ambient, respectivament.
  
Els set vocals són nomenats pel Govern Valencià de la següent manera: tres, en representació de les conselleries d'Obres Públiques, Urbanisme i Transports, Medi Ambient i Economia, Hisenda i Ocupació, a proposta dels consellers respectius; tres, en representació de l'administració local, a proposta de la Federació Valenciana de Municipis i Províncies; un representant de l'administració de l'estat, a proposta del delegat del Govern en la Comunitat Valenciana.
  
Els vocals exerceixen les seues funcions per un període de quatre anys, i poden ser nomenats una vegada o més d'una per períodes d'igual duració. Tot això sense perjudici de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició; en aquests casos, els vocals que els substituïsquen exerciran les seues funcions pel temps que reste fins a completar el període de quatre anys.
  
Vist que mitjançant el Decret 1/1997, de 7 de gener, del Govern Valencià (DOGV número 2.907, de 13.01.1997), es va disposar la renovació dels vocals del Consell d'Administració de la Entitat Pública de Sanejament de Aigües Residuals de la Comunitat Valenciana per quatre anys més, amb efectes des del 17 de desembre de 1996, amb posterioritat a aquell s'han dictat els següents decrets del Govern Valencià: Decret 35/1998, de 31 de març (DOGV número 3.218, de 06.04.1998); Decret 199/1999, de 19 d'octubre (DOGV número 3.610, de 22.10.1999) i Decret 29/2000, de 7 de març (DOGV número 3.705, de 09.03.2000), pels quals s'acorda el cessament i el nomenament de vocals de l'esmentat consell, que han exercit les seues funcions pel temps que restava fins a completar l'al·ludit període de quatre anys.
  
Havent-se produït el transcurs de quatre anys des de l'anterior renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana i vistes les propostes de les administracions respectives, el Govern Valencià, a proposta del conseller d'Obres Públiques, Urbanisme i Transports i després de la deliberació prèvia del Govern Valencià, en la reunió del dia 27 de febrer de 2001,
  
DECRETE
  
Article únic
  
Nomenar vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efectes des del 17 de desembre de 2000 i per un període de quatre anys, els membres següents:
  
- Pedro Marco Segura, en representació de la Conselleria d'Obres Públiques, Urbanisme i Transports.
  
- Pilar Máñez Capmany, en representació de la Conselleria de Medi Ambient.
  
- Araceli Muñoz Malo, en representació de la Conselleria d'Economia, Hisenda i Ocupació.
  
- Fernando Giner Giner, Vicente Rodes Amorós i Manuel Corredor Sanchis, en representació de l'administració local.
  
- Juan Manuel Aragonés Beltrán, en representació de l'administració de l'estat.
  
València, 27 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,